**Պատմություն**

**Դաս՝ նախատեսված ծնողներիի համար**

**18-րդ շաբաթ**

**Արևելից կողմանք Հայոց՝ Արցախ**

Աշխարհի կողմից դեռևս չճանաչված Լեռնային Ղարաբաղի հանրապետությունը կամ Արցախի հանրապետությունը,որի բնակիչները հայեր են,եղել է երբեմնի հզոր Հայաստանի մի մասը, նրա արևելյան սահմանները։ Արցախը հարուստ է անտառապատ բարձր լեռներով, բազմաթիվ լճերով և լճակներով, արագահոս գետերով և գետակներով, օգտակար հանածոներով, հովիտներով ու դաշտերով։ Արցախում հայտնաբերված հնագույն իրերը վկայում են, որ հայերն այս երկրամասում ապրել են հազարավոր տարիներ առաջ, միշտ լինելով Հայաստանի անբաժանելի մասը։

Արգիշտի Ա-ի ժամանակներից Արցախը Ուրարտուի կամ Վանի թագավորության մեջ էր, նա եղել է բոլոր հայկական թագավորությունների կազմում ՝ Երվանդունիների, Արտաշիսյանների, Արշակունիների, Բագրատունիների և կոչվել է **Արևելից կողմանք Հայոց**։ Արցախը հայոց բանակի ամառանոցն էր, հայ թագավորների և իշխանների որսատեղին։ Թշնամիների դեմ հայ ժողովրդի բազմադարյան պայքարից անմասն չի մնացել նաև արցախահայությունը։ Վարդանանց պատերազի ժամանակ արցախյան զորագու նդը հերոսաբար կռվում էր պարսիկների դեմ։

Մովսես Խորենացին ասում է, որ Արցախի իշխանական տոհմերը ծագել են Առանից, որը Հայկի սերունդից էր։ Դրա համար էլ Արցախը երբեմն կոչել են **Առան**, իսկ իշխաններին՝ **առանշահիկներ**, այսինքն՝ Առանի տերեր։

Արցախցիները քրիստոնեությունն ընդունել են Գրիգոր Լուսավորիչի կողմից ,առաջին դպրոցներց էր Մեսրոպ Մաշտոցի կողմից **Ամարասի եկեղեցու դպրոցը,** որտեղ Արցախի հայ երեխաները սովորում էին գրել և կարդալ հայերեն։ Արցախում 4-րդ դարից կառուցվել են բազմաթիվ եկեղեցիներ և վանքեր, որոնցից շատերը պահպանվել են մինչ օրս։ Դրանցից են **Ամարասը,Դադիվանքը,Ղազանչոց Ամենափրկիչ եկեղեցին,Գանձասարի եկեղեցին** և, ինչպես պատմիչն էր ասում, Արցախում կային տարվա օրերի թվով եկեղեցիներ։

5-րդ դարի վերջին Արցախում մի քանի իշխանական տներ հզորացել էին։ Պարսից շահը նրանց որոշ արտոնություններ տվեց, անգամ զորք ունենալու իրավունք։ Շուտով նրանք միավորվեցին և ստեղծեցին անկախ թագավորություն։ Սակայն դա երկար չտևեց։ Արաբական արշավանքներից հետո Արցախն անցավ արաբների տիրապետության տակ և այն վերացավ։ Բագրատունիների թագավորության վերացումից հետո /1045 թ․ /, որի կազմում էր Արցախը, Արցախը Հայաստանի հետ միասին անցավ թուրք-սելջուկների, այնուհետև մոնղոլների, ակ-կոյունլուների իշխանության տակ, իսկ թուրք-պարսկական պատերազմներից հետո/ 16-17-րդ դարեր / մտավ շահական Պարսկաստանի կազմի մեջ։

Հայաստանի բաժանումը Թուրքիայի և Պարսկաստանի միջև, թուրքական և պարսկական դաժան ճնշումը ջլատում էր հայ ժողովրդի ուժերը, սակայն Արցախում և Սյունիքում իշխանական տները՝ մելիքությունները, շարունակում էին պայքարել ա նկախության համար։

Հակաթուրքական և հակապարսկական պայքարն ուժեղացավ 18-րդ դարում, և Արցախի ու Սյունիքի մելիքներն փորձում էին ազատագրվել արդեն հզորացած Ռուսաստանի օգությամբ։ Արցախում ազատագրական պայքարը գլխավորում էր Արցախի կաթողիկոս Եսայի Հասան-Ջալալյանը, որը միավորեց Արցախի 5 մելիքությունները, ստեղծեց ռազմական ճամբարներ մոտ 10.000 լավ զինված զինվորներով։ Ռուսաստանը չօգնեց, արցախցիների ուժերն անհավասար էին դեպի Անդրկովկաս շարժվող թուրքերի դեմ։ Թեև արցախցիները պարտվեցին, սակայն չդադարեցրին անկախության համար իրենց պայքարը։

19-րդ դարի սկզբին Անդրկովկաս նվաճելու համար պայքարի ելավ ցարական Ռուսաստանը։ Նա 4 անգամ հաղթական պատերազմներ մղեց Պարսկաստանի և Թուրքիայի դեմ․ 1804-13թթ․ որի արդյունքում Պարսկաստանից Ռուսաստանին անցան Լոռին, Սյունիքն ու Արցախը, և 1826-28թթ․ Երևանի խանությունը, 1806-12թթ․ և1828-29թթ․ Թուրքիայի հետ, սակայն արևմտյան Հայաստանը մնաց Թուրքիային։

Ռուսական կայսրությունը Արցախն անջատեց Հայաստանից և միացրեց Ելիզավետպոլի նահանգի մեջ։ 1917 թ․ Ռուսաստանում բոլշևիկյան իշխանություն հաստատվելուց հետո Անդրկովկասն անջատվեց Ռուսաստանից, մի քանի ամիս անց Անդրկովկասում ստեղծվեցին Վրաստանի, Ադրբեջանի և Հայաստանի անկախ հանրապետությունները։ Մայիսին Թուրքիան հարձակվեց Հայաստանի վրա։ Չնայած Բաշ-Ապարանում, Սարդարաբադում թուրքերը պարտություն կրեցին հայկական զորքերից, սակայն մայիսի 28-ին նոր կազմավորված անկախ Հայաստանին պարտադրեցին Բաթումի պայմանագիրը, որով Հայաստանին մնաց ընդամենը 10.000 քառակուսի կմ տարածք, Արցախը դուրս մնաց Հայաստանից։

Արցախցիները հուլիսին հրավիրեցին արցախցիների 1-ին համագումարը, որտեղ Ղարաբաղը հռչակեցին ինքնուրույն հանրապետություն։ Ադրբեջանը, լրացուցիչ զորքեր ստանալով թուրքերից, մտ ավ Ղարաբաղ և կոտորեց հայերին։ Կոտորածները կրկնվում են։ Ղարաբաղցիները ինքապաշտպանվում են։1920թ․ ապրիլի 29-ին արցախցիների IX-րդ համագումարը որոշում է ընդունում Հայաստանին միանալու մասին։

1920թ․ ապրիլի 26-ին Ադրբեջանում հաստատվում են խո րհրդային կարգեր, և բոլշևիկների 11-րդ կարմիր բանակը ադրբեջանական զորքերի հետ մտնում են Ղարաբաղ և Արցախը բռնակցում Ադրբեջանին։ Այդ փաստն հաստատում է Ռուսաստանի կոմունիստական կուսակցության կենտկոմի նիստը։ Կազմում են Լեռնային Ղարաբաղի ինքնավար մարզ, որի կազմի մեջ չէր մտնում Դաշտային Ղարաբաղը,ինչպես նաև անջատված էր մայր հայրենիքից՝ Հայաստանից, որի հետ ոչ մի սահման չկար, որպեսզի կապ չլիներ Հայաստանի հետ։ Տասնյակ տարիների ընթացքում Ադրբեջանի վարած հայատյաց քաղաքականության հետևանքով հայ երիտասարդները կրթություն ստանալու համար գնում էին Երևան, Մոսկվա, Բաքու, շատ-շատերը այլևս չէին վերադառնում Արցախ, շատեր արցախցիներ արտագաղթում էին Արցախից։

Սումգայիթյան ջարդերը հայերի նկատմամբ ոտքի հանեց հազարավոր հայերի։1988թ․ փետրվարի 28-ին սկսվեցին հայերի Ադրբեջանական կառավարության դեմ բազմահազարանոց միտինգեր։ 1991թ․ սեպտեմբերի 2-ին հռչակվեց Լեռնային Ղարաբաղի հանրապետությունը։ Ադրբեջանը չհաշտվեց դրա հետ և հարձակվեց Արցախի վրա։ Հայաստանը ամեն ինչով օգնում էր Արցախին։

A picture containing map, text, atlas

Description automatically generatedԱրցախյան 1-ին պատերազմն ավարտվեց արցախցիների հաղթանակով։ 1995թ․ կնքվեց զինադադար։ Սակայն Ադրբեջանը չի հաշտվում Արցախի կորուստի հետ, անընդհատ ստեղծում է սահմանային վեճեր, հարձակումներ, սադրանքներ, պատերազմական իրավիճակներ։ Հայաստանը փորձում է խաղաղ ճանապարհով լուծել Արցախյան հարցը՝ դիմելով եվրոպական կառույցներին, խոշոր տերություններին։ Արցախի անկախության ճանաչման համար պայքարում են աշխարհի խաղաղասեր ուժերը։

**Պատմություն**

**18-րդ շաբաթ**

**5-րդից 8րդ կրթական հարթակներ**

**Նախորդ դասին սովորեցինք**

* 1914-ին սկսվեց Առաջին համաշխարհային պատերազմը։ Օգտվելով առիթից՝ Օսմանյան Թուրքիան իրականացրեց Քրիստոնյա հայերի բնաջնջման ծրագիր՝ Հայոց Մեծ Եղեռնը։
* Հայերը մի շարք ինքնապաշտպանական մարտեր վարեցին օսմանցիների դեմ՝ Վանում, Շապին Գարահիսարում, Մուշում, Մուսա Լեռան լանջերին և այլն։
* 1917ին Ռուսաստանում հեղափոխություն եղավ, Ռուսական կայսրությունը կործանվեց ու ցարական զորքը հեռացավ Օսմանյան Թուրքիայից գրավված հայկական տարածքներից։
* Առիթից օգտվելով՝ թուրքական բանակն անցավ հարձակման և հասավ մինչև Արարատյան դաշտ, սակայն պարտություն կրեց Սարդարապատաում, նաև Ապարանում։ Արարատյան դաշտը ազատ մնաց թուրքական օկուպացիայից։ 1918-ի մայիսի 28-ին այս տարածքում հռչակվեց Հայաստանի անկախ Հանրապետությունը։

**Պատմություն – Հայրենական Պատերազմից մինչև Արցախյան հերոսամարտ**

1920թ-ին Հայաստան մտան բոլշևիկյան խմբերը և Հայաստանը դարձավ խորհրդային հանրապետություն, որը 1922-ին միացավ Խորհրդային Միությանը։ Այսինքն Հայաստանն այլևս անկախ չէր, հանդիսանում էր նոր ստեղծված ավելի մեծ Խորհրդային Միության մի մասը։ Խորհրդային Միությունը մի երկիր էր, որն առաջացավ 1917-ի ռուսական հեղափոխության արդյունքում։ Ռուսաստանում 1917-ին իշխանության եկան բոլշևիկյան ուժերը Վլադիմիր Լենինի ղեկավարությամբ, որոնք իրենց իշխանությունը տարածեցին այլ պետություններում (Հայաստան, Ուկրաինա, Բելառուս, Վրաստան, և այլն)։ 1922-ի դեկտեմբերի 30-ին բոլշևիկներն այդ երկրները միավորեցին՝ ստեղծելով նոր պետություն՝ Խորհրդային Սոցիալիստական Հանրապետությունների Միութուն կամ Խորհրդային Միություն, կրճատ ԽՍՀՄ (Soviet Union). Խորհրդային Միությունում իշխող բոլշևիկներն ավելի ուշ հայտնի դարձան որպես ԽՍՀՄ Կոմունիստսկան կուսակցություն։

ԽՍՀՄ կազմավորման շրջանում մեզ համար մի շարք ճակատագրական որոշումներ ընդունվեցին՝ բոլշևիկները Խորհրդային Ադրբեջանին հանձնեցին հայկական Արցախը, ինչպես նաև Նախիջևանը։ Այսպիսով հազարամյակների հայկական բնօրրանները նորից հայտնվեցին օտարի տերապետության ներքո։

A person with white hair and a beard

Description automatically generated with low confidenceԽՍՀՄ իշխանության պայմաններում Հայաստանում հաստատվեց խաղաղություն և երկիրը սկսեց զարգանալ, բնակչությունն՝ ավելանալ։ Խորհրդային Հայաստանի մայրաքաղաք Երևանն արագ զարգանում էր ականավոր ճարտարապետ Ալեքսանդր Թամանյանի կազմած քաղաքային հատակագծի համաձայն։ 1936-ին կառուցվեց Երևանի օպերայի հայտնի շենքը։

1941թ-ին նացիստական կամ ֆաշիստական Գերմանիան հարձակվեց Խորհրդային Միության վրա։ Սկսվեց Հայրենական Մեծ Պատերազմը։ Այդ տարինհերին Գերմանիայում իշխում էր Հիտլերը, իսկ ԽՍՀՄում՝ Ստալինը։ Պատերազմի սկզբնական հատվածում գերմանացիները հաջողություններ ունեցան՝ մոտեցան ԽՍՀՄ մայրաքաղաք Մոսկվայի մատույցներին, իսկ 1942-ի աշնանը հասան Կովկաս։ Քանի որ Հիտլերը պատերազմում էր նաև Անգլիայի դեմ, Անգլիան, Խորհրդային Միությունը, ավելի ուշ նաև Միացյալ Նահանգները դարձան դաշնակիցներ ֆաշիստների դեմ։ 1945թ-ի մայիսին Գերմանիան ստորագրեց կապիտուլացիան (պարտությունը): Քանի որ ստորագրման պահին Գերմանիայում ժամը մայիսի 8-ի 11:01PM էր, իսկ Մոսկվայում արդեն մայիսի 9-ի 12:01AM, Գերմանիայում և Եվրոպայում պատերազմի ավարտը նշվում է մայիսի 8-ին, իսկ ԽՍՀՄում մայիսի 9-ին։

Հովհաննես Բաղրամյանը Հայրենական

Մեծ Պատերազմի ժամանակ

A person in a military uniform

Description automatically generated with medium confidenceՀայ ժողովուրդն իր ազդեցիկ նպաստը բերեց ֆաշիստների դեմ հաղթանակի գործին։ Հայ զորավարներից հատկապես հռչակվեց արցախցի Հովհաննես Բաղրամյանը։ 1943-ից նա եղել է ռազմաճակատի (front) հրամանատար, պատերազմի ավարտին իր հրամանի տակ եղել են մեկ միլիոնից ավելի խորհրդային զինվորներ։

Ավիացիայի մարշալ Արմենակ Խանփերյանցի առաջարկներով ձևավորվեցին Խորհրդային օդային ուժերի (air forces) ստորաբաժանումները։ Հռչակվեցին Նելսոն Ստեփանյանը, Համազասպ Բաբաջանյանը, Հունան Ավետիսյանը և ուրիշներ։

A picture containing clothing, person, human face, painting

Description automatically generatedՊատերազմի ժամանակ Հայաստանում կազմավորվեցին հայկական ազգային դիվիզիաներ։ Դրանցից ամենահայտնին 89րդ Թամանյան դիվիզիան էր, որը մարտերով Կովկասից հասավ Գերմանիայի մայրաքաղաք Բեռլին։ Թամանյան դիվիզիայի հրամանատարն էր գեներալ Նվեր Սաֆարյանը։ Այս դիվիզիայի կազմում է կռվել ձեր պատմության ուսուցչի պապը՝ շարքային զինվոր Սարգիս Հովսեփյանը։ Բեռլինի գրավմանը մասնակցել են 10 հայ գեներալներ։

Հայտնի է, որ Բեռլինը գրավելուց հետո հայ զինվորները պարել են քոչարի հայկակահ պարը։ Պարի տեսագրությունը կա [ինտերնետում](https://youtu.be/9lWrVDfqTsE), սակայն դա նկարահանվել է ոչ թե Բեռլինում, այլ 1968-թին Երևանի Հաղթանակի զբոսայգում (reeanctment) <Պոեմ Հերոսական> ֆիլմի նկարահանումների ժամանակ.

Գեներալ Նվեր Սաֆարյան

Հայրենական պատերազմի ժամանակ և հետագայում ԽՍՀՄ բանակում հայ զինվորների և սպաների ձեռք բերած փորձը նպաստավոր եղավ 1980ականների վերջերին և 90ականների սկզբներին։ 1988թին Արցախի հայերը վերստին բարձրացրին Հայաստանի հետ վերամիավորվելու հարցը։ Խորհրդային Ադրբեջանը պատասխանեց բռնություններով` Սումգայիթում, Բաքվում և այլ քաղաքներում հայերի ջարդեր կազմակերպելով։

A person in a military uniform

Description automatically generated with medium confidenceA picture containing human face, person, person, clothing

Description automatically generated1991թ-ին Խորհրդային Միություն պետությունը կազմալուծվեց և Հայաստանն ու բռնապետական Ադրբեջանը դարձան անկախ հանրապետություններ։ Երկու երկրների միջև սկսված պատերազմն ավարտվեց Արցախի ազատագրությամբ։ 1991թ-ին Արցախը հռչակվեց անկախ հանրապետություն՝ Լեռնային Ղարաբաղի Հանրապետություն կամ Արցախի Հանրապետություն անվամբ։ 1994թ-ին Հայաստանի Հանրապետության և Արցախի Հանրապետության կառավարությունները մի կողմից և Ադրբեջանը մյուս կողմից ստորագրեցին հրադադար (ceasefire) և ռազմական ակտիվ գործողությունները դադարեցին։ Այդ պահի դրությամբ Արցախը ազատ էր, հայկական Շուշի քաղաքում, Ստեփանակերտում, Հադրութում և այլ պատմական հայկական բնակավայրերում հայկական իշխանություն էր։ Պատերազմի հերոսների թվում էին ամերիկահայ Մոնթե Մելքոնյանը, արցախցի Բեկոր Աշոտը, Շահեն Մեղրյանը, ՀՀ բանակի գեներալ Արկադի Տեր-Թադևոսյանը։ Վերջինս 1992թ-ի մայիսի 9-ին Շուշիի ազատագրության ժամանակ կիրառել էր մարտավարական հնարքներ, որոնքն Հայրենական Մեծ Պատերազմի ժամանակ մշակել էր Հովհաննես Բաղրամյանը։

Մինչև 2020թը Արցախն ապրեց ազատ կյանքով և զարգանում էր՝ չնայած որոշակի լարվածություններին մասնավորապես 2016-ին։ 2020թ-ի աշնանը Ադրբեջանը Թուրքիաի օգնությամբ հարձակվեց Արցախի վրա և գրավեց զգալի տարածքներ, այդ թվում և Շուշին, սակայն մայրաքաղաք Ստեփանակերտը, Գանձասարը, Մարտունին, Ամարասը, և այլ տարածքներ մնացին հայկական։ Մեր օրերում Արցախի ազատության և ժողովրդավար ապրելու համար պայքարը շարունակվում է և շատ բան կախված է լինելու նոր սերնդից և մասնավորապես նաև ամերիկահայ համայնքի հասարակական, համայնքային, տնտեսական և այլ աշխատանքներից ու մասնակցությունից։

**Հարցեր և առաջադրանքներ:**

* Ե՞րբ է ձևավորվել Խորհրդային Միությունը։
* Ե՞րբ կառուցվեց Երևանի Օպերայի շենքը։
* Ո՞ր թվականին սկսվեց Հայրենական Մեծ Պատերազմը։
* Ո՞ր հայ հրամանատարները հռչակվեցին Հայրենականի ժամանակ։
* Ի՞նչ պար էին պարել Բեռլինում 89րդ Թամանյան դիվիզիայի զինվորները։
* Ի՞նչ սովորեցիր Արցախյան հերոսամարտի մասին։ Ո՞ր հայ հերոսները նպաստ բերեցին Արցախյան պայքարի ժամանակ։

**Հանձնարարություն**

* Տանը տետրակում գրիր թե ի՞նչ սովորեցիր Հայրենական Պատերազմին հայերի մասնակցության մասին։
* Տետրակումդ գրիր որպես ամերիկահայեր ի՞նչ եք ցանկանում անել, որ Արցախը մնա ազատ ժողովրդավարական հայկական երկիր։